《题定子静山阴草堂马九霄为之篆扁》
明代·詹同

草堂正在匡庐山，山阴绿玉相对闲。
云从双剑峰前下，潮到小对江上还。
茶烟满室写墨竹，花雨一帘观白鹇。
谁似南宫能篆古，为君高置轩窗间。

作者简介：徽州府婺源人，初名书，字同文。元末以茂才异等举，除郴州学正。陈友谅用为翰林学士承旨。朱元璋下武昌，召为国子博士，赐名同。官至吏部尚书兼学士承旨，与宋濂等修《日历》，为总裁官。书成，致仕。卒谥文敏。有《天衢吟啸集》、《海岳涓埃集》。